ടോക്യോ ഒളിമ്ബിക്സ് ഗുസ്തിയില് ഇന്ത്യയ്ക്ക് വെള്ളി മെഡല് തിളക്കവുമായി രവികുമാര് ദഹിയ ടോക്കിയോ: ഇന്ത്യന് ഗുസ്തി താരം രവി കുമാര് ദഹിയ 57 കിലോ ഗുസ്തി മത്സരത്തില് ഒളിംപിക്സ് വെള്ളി. ഫൈനലില് ആവേശകരമായ മത്സരത്തില് റഷ്യന് ഒളിംപിക് കമ്മിറ്റിയുടെ താരവും ലോകചാംപ്യനുമായ സ്വവുര് ഉഗ്വേവിനോടാണ് രവികുമാര് തോറ്റത്. സ്കോര് 74. മത്സരത്തിലുടനീളം മികച്ച പ്രകടനമാണ് രവികുമാര് പ്രകടിപ്പിച്ചത്. സെമിയില് കസാഖ്സ്താന്റെ നൂറിസ്ലാം സനയെവാണ് ആവേശകരമായ മത്സരത്തില് രവികുമാര് വിജയിച്ചത്. 92ന് പിന്നിലായിരുന്നു രവികുമാര് അവസാന സെക്കന്ഡുകളിലാണ് എതിരാളിയെ മലര്ത്തിയടിച്ച് വിജയിച്ചത്. അവിശ്വസനീയമായ പ്രകടനത്തിലൂടെ രവികുമാര് ഇന്ത്യക്ക് വെള്ളി മെഡല് ഉറപ്പിച്ചു. പുരുഷന്മാരുടെ 57 കിലോഗ്രാം വിഭാഗത്തില് കൊളംബിയയുടെ ഓസ്കര് അര്ബനോയെ 132 എന്ന സ്കോറിന് തകര്ത്ത് ക്വാര്ട്ടറിലെത്തിയ രവികുമാര് ബള്ഗേറിയയുടെ ജോര്ജി വാംഗളോവിനെ 144 എന്ന സ്കോറിന് മറികടന്ന് സെമി ബര്ത്ത് ഉറപ്പിക്കുകയായിരുന്നു.